Sep 14,2015
బీడీఎల్‌ డైరెక్టరుగా గురుదత్త ప్రసాద్‌
నవతెలంగాణ, వాణిజ్య విభాగం: రక్షణ శాఖకు చెందిన మినీరత్న కంపెనీ భారత్‌ డైనామిక్స్‌ లిమిటెడ్‌ (బీడీఎల్‌) ఉత్పత్తి విభాగం కొత్త డైరెక్టరుగా వి.గురుదత్త ప్రసాద్‌ బాధ్యతలు స్వీకరించారు. ఇక్కడ డైరెక్టరుగా నియమితులు కాక ముందు ఆయన బీడీఎల్‌ భానూరు యూనిట్‌ జనరల్‌ మేనేజరుగా విధులు నిర్వహించారు. బెంగళూరు విశ్వవిద్యాలయంలో మెకానికల్‌ ఇంజినీరింగ్‌ చేసిన గరుదత్త ప్రసాద్‌ అనంతరం హైదరాబాద్‌లోని జేఎన్‌టీయూ నుంచి 'ఇండిస్టియల్‌ ఇంజినీరింగ్‌ అండ్‌ మేనేజ్‌మెంట్‌' విభాగంలో ఎంటెక్‌ కూడా పూర్తి చేశారు. మిస్సైల్‌ ఉత్పత్తిలో 30 ఏళ్ల సుదీర్ఘ అనుభవం ఉన్న గురుదత్త ప్రసాద్‌ సిస్టమ్‌ ఇంజినీరింగ్‌, కాంపొనెంన్ట్‌ ప్రొడక్షన్‌, విడిభాగాల కూర్పులో నిష్ణాతులు.మిలన్‌-2టి, యాంటీ ట్యాంక్‌ గైడెడ్‌ మిస్సైల్‌ల (ఏటీజీఎం) సమ్మేళనం, పరీక్షల నిమిత్తం గురుదత్త ప్రసాద్‌ ఒక ప్రత్యేక ఫెసిలిటీని ఏర్పాటు చేసి వివిధ కోణాలలో రక్షణాంశాలను జోడించేలా కృషి చేస్తున్నారు. బీడీఎల్‌లో చేరక ముందు ప్రసాద్‌నగరంలోని హైదరాబాద్‌ ఆల్విన్‌ లిమిటెడ్‌ సంస్థలో తన సేవలందించారు. గురుదత్త రాకతో బీడీఎల్‌ ఉత్పత్తి కార్యకలాపాలు మరిన్ని కొత్త మార్గాలను అందుకోనున్నాయి.
మీ స్నేహితులకు రికమెండ్ చెయ్యండి